TVD ลุยธุรกิจใหม่ “DRA” เจาะกลุ่มผู้ประกอบการ-SME หวังดันรายได้ปีนี้ 150 ลบ.
TVD เดินหน้ารุกขยายธุรกิจใหม่ “DRA” ตลาดแบบตรง พร้อมชูโซลูชั่นบริการแบบครบวงจร ครอบคลุมทุกแพลตฟอร์ต หนุนดิจิทัลกลุ่มผู้ประกอบการและ SMEs หวังดันรายได้ปีนี้ 150 ลบ.
TVD เดินหน้ารุกขยายธุรกิจใหม่ “DRA” ตลาดแบบตรง พร้อมชูโซลูชั่นบริการแบบครบวงจร ครอบคลุมทุกแพลตฟอร์ต หนุนดิจิทัลกลุ่มผู้ประกอบการและ SMEs หวังดันรายได้ปีนี้ 150 ลบ.
11 เม.ย. 2565

นายทรงพล ชัญมาตรกิจ ประธานเจ้าหน้าที่บริหาร บริษัท ทีวี ไดเร็ค จำกัด (มหาชน) หรือ TVD เปิดเผยว่า หลังจากปรับแผนโครงสร้างธุรกิจ โดยวางนโยบายมุ่งสู่การเป็นผู้ให้บริการ “Business Enabler Platform” เพื่อสร้างการเติบโตอย่างยั่งยืน ล่าสุดบริษัทฯ ได้นำศักยภาพกลุ่มบริษัทในเครือที่มีความแข็งแกร่งและมีความสามารถหลากหลายของบริการ เดินหน้ารุกขยายธุรกิจใหม่  Direct Response Agency (DRA) ผู้ให้บริการโซลูชั่นดำเนินธุรกิจการตลาดแบบตรงที่บริการแบบครบวงจรแบบ One Stop Service เพื่อสนับสนุนการดำเนินธุรกิจในยุคดิจิทัลและสร้างการเติบโตให้กับทั้งกลุ่มผู้ประกอบการชั้นนำและ SMEs
“โดยการทำการตลาด Direct Response Marketing เป็นเครื่องมือการตลาดที่สำคัญ ซึ่งบริษัทมองว่าเป็นธุรกิจที่มีศักยภาพเติบโตอีกมาก ทีวี ไดเร็ค จึงนำประสบการณ์การดำเนินธุรกิจการตลาดแบบตรงมากกว่า 20 ปี และการมีกลุ่มธุรกิจในเครือที่แข็งแกร่ง ทั้งทีวี โฮมช้อปปิ้ง คอลล์เซ็นเตอร์ การทำตลาดบนแพลตฟอร์มออนไลน์ รวมทั้งยังผู้สร้างสรรค์ผลิตสื่อเพื่อส่งเสริมการขาย ตลอดจนบริการคลังสินค้าและขนส่งสินค้าครบวงจร และการมีฐานข้อมูลลูกค้า (Data Base) ที่ช่วยวิเคราะห์พฤติกรรมผู้บริโภคได้อย่างแม่นยำ และแลกเปลี่ยนองค์ความรู้จาก TRI-STAGE INC ซึ่งเป็นพาร์ทเนอร์ของเรา เพื่อให้บริการ Media Management และ Database Marketing นำกลุ่มธุรกิจ DRA ให้โดดเด่นและแตกต่าง มั่นใจว่าจะเป็นกลุ่มธุรกิจที่เติบโตอย่างต่อเนื่อง” นายทรงพล กล่าว
ด้าน นางสาวอรนิตย์ คุตะพันธุ์ ผู้จัดการส่วนอาวุโส บริษัท เอบีพีโอ จำกัด กล่าวถึงแผนธุรกิจ Direct Response Agency (DRA) ว่า ได้ให้บริการการตลาดแบบตรงด้วยการนำเสนอโซลูชั่นที่สอดรับกับกลยุทธ์การตลาดแบบตรงของผู้ประกอบการแบบครบวงจร ได้แก่ การให้บริการทำตลาดแบบตรงผ่านทีวี โฮม ช้อปปิ้ง โดยทำการเลือกสื่อที่เหมาะสมกับสินค้า การจัดหารายการ ทีวี โฮมช้อปปิ้งและโฆษณา พร้อมทั้งการวัดผลลัพธ์ให้กับลูกค้า ส่วนการให้บริการทำตลาดแบบตรงผ่านคอลเซ็นเตอร์ จะนำความแข็งแกร่งคอลเซ็นเตอร์ พร้อมให้บริการการตลาดแบบตรงเข้าถึงลูกค้าได้อย่างครอบคลุม ซึ่งขณะนี้มีจำนวน 400 คน และจะเพิ่มเป็น 600 คน ภายในปีนี้
นอกจากนี้ ยังเปิดให้บริการผู้สร้างสรรค์ผลิตสื่อเพื่อส่งเสริมการขายในทุกแพลตฟอร์ม โดยนำทีมการผลิตที่มีประสบการณ์จัดทำ Show Host พร้อมทั้งนำพิธีกร ศิลปินดารา และบุคคลที่มีชื่อเสียงที่เหมาะสมกับสินค้าและลูกค้าต้องการ มาร่วมสื่อสารและส่งเสริมการขายอย่างมีประสิทธิภาพ และลดต้นทุนการด้วยการใช้ KOL มาโปรโมตแบรนด์ ล่าสุดอยู่ระหว่างการนำเสนอบริการใหม่ ผู้สร้างสรรค์สื่อส่งเสริมการขายบนโซเชียล คอมเมิร์ซ ในรูปแบบ “Live Commerce” เพื่อตอบโจทย์ความต้องการของลูกค้าในการทำตลาดบนโลกดิจิทัล จากปัจจุบันมีการให้บริการในรูปแบบแชททาง LINE Official Account และการสร้างสรรค์คอนเทนต์ในรูปแบบต่างๆ  อาทิ วิดีโอ สคริปต์ โฟโต้ คอนเทนต์ ฯลฯ
“ทั้งนี้ จุดเด่นธุรกิจ DRA คือ บริษัทตอบโจทย์การให้บริการแบบ One Stop Service โดยนำความเชี่ยวชาญการตลาดแบบตรงและศักยภาพการนำฐานข้อมูลลูกค้า (Data Base) มาร่วมวิเคราะห์ข้อมูลและกำหนดช่วงเวลาการออกอากาศที่มีประสิทธิภาพเข้าถึงกลุ่มเป้าหมายของสินค้าได้อย่างแม่นยำ  พร้อมทั้งออกแบบการใช้สื่อในช่องทางต่างๆ ให้เหมาะสมกับสินค้าและกลุ่มเป้าหมาย ซึ่งไม่เพียงแค่สร้างการรับรู้แต่ช่วยกระตุ้นให้เกิดการซื้อหรือการซื้อสั่ง ขณะเดียวกันมีการบริหารจัดการคลังสินค้า และบริการจัดส่งสินค้าภายใต้ชื่อ ‘Xpresso’ เพื่อช่วยเพิ่มประสิทธิภาพการให้บริการขนส่งสินค้าถึงมือลูกค้าได้อย่างรวดเร็ว”  นางสาวอรนิตย์ กล่าว
สำหรับธุรกิจ DRA ได้รับการตอบรับจากลูกค้าเพิ่มขึ้นอย่างต่อเนื่อง โดยมีจำนวนลูกค้าสะสม 20 ราย ส่วนใหญ่กว่า 80% เป็นผู้ประกอบธุรกิจผลิตภัณฑ์เสริมอาหาร และอื่นๆ 20% โดยปี 2564 มีรายได้ 128 ล้านบาท เติบโต 100% ส่วนในปีนี้วางเป้าหมายมีลูกค้าเข้ามาใช้บริการเพิ่มขึ้นเป็น 10 – 15 ราย และคาดการณ์รายได้เพิ่มขึ้นเป็น 150 ล้านบาท